У жніўні я са сваім братам Сашам адпачывала ў санаторыі “Асілак”. Мяне пасялілі ў шосты атрад. З усіх дзяўчынак я найбольш пасябравала з Машай. Яна расказвала цікавыя гісторыі пра лясных чорцікаў. Вечарам мы вырашылі аднаго такога злавіць. Маша казала, што яны жывуць за трыма старымі дубамі. Там расце шмат крапівы, дзе і схаваны таямнічы ход у жытло чорцікаў. Мы вырашылі гэта праверыць. Калі дабраліся, то пачало змяркацца. У крапіве нешта заварушылася, запішчала. Проста на нас выбег маленькі дзік, ледзьве не збіў з ног і ўцёк у гушчэчу. Для нас гэта быў самы запамінальны дзень.